09/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.28171. Información pública

SISTEMAS TÉCNICOS DEL ACCESORIO Y COMPONENTES, S. L. (STAC, S. L.), de conformidade co artigo 245 do Regulamento do dominio público hidráulico, solicita autorización para o vertido ao río Ulla dun caudal máximo de 14.080 m 3 /ano de augas residuais industriais depuradas procedentes dunhas instalacións industriais dedicadas á produción e primeira transformación do aluminio asentadas no Polígono Industrial de Picusa (t. m. Padrón). As augas residuais industriais xeradas nas instalacións son xestionadas do seguinte xeito:  Augas residuais industriais de natureza ácida. As augas residuais industriais do proceso de vibrado son bombeadas cara un depósito de formigón forrado de polietileno de 0,90 x 1,63 x 1 m 3 útiles subdividido en dous compartimentos mediante chapa metálica. Dende aí, por rebouse pasan a outro depósito de formigón forrado de polietileno de 0,90 x 1,63 x 1 m 3 útiles no que tamén se reciben as augas residuais industriais ácidas do proceso de lacado. Ámbolos dous efluentes son bombeados posteriormente cara un depósito de formigón de 0,80 x 2,90 x 1 m 3 útiles onde conflúen coas augas residuais industriais ácidas do proceso de cincado.  Augas residuais industriais de natureza alcalina. As augas residuais industriais alcalinas do proceso de lacado son bombeadas dende as cubas de proceso correspondentes cara un depósito de formigón forrado de polietileno de 0,90 x 1,63 x 1 m 3 útiles. Dende aí, son bombeadas cara un depósito de formigón de 0,80 x 2,90 x 1 m 3 útiles onde conflúen coas augas residuais industriais alcalinas do proceso de cincado. Todas estas augas residuais industriais de natureza ácida e alcalina son tratadas nunha estación depuradora físico-química que conta cos seguintes dispositivos:  Balsa de retención de concentrados ácidos en formigón e con revestimento antiácido, de 1,7 x 1 x 2,5 m 3, con cesta-colador, equipo de bombeo e control de nivel.  Balsa de retención de concentrados alcalinos en formigón e con revestimento antiácido, de 1,7 x 1 x 2,5 m 3 con cesta-colador, equipo de bombeo e control de nivel.  Balsa de retención de lavados ácidos en formigón e impermeabilizada, de 1,7 x 1,9 x 2,5 m 3, con equipo de bombeo e control de nivel.  Balsa de retención de lavados alcalinos en formigón e impermeabilizada, de 1,7 x 1,9 x 2,5 m 3, con equipo de bombeo e control de nivel.  Cuba de pre-neutralización en polipropileno con reforzo metálico exterior enfundado en perfil de propileno de 2 m 3 con axitador e control de pH (con adición de reactivo ácido ou hidróxido cálcico).  Cuba de neutralización-precipitación en polipropileno con reforzo metálico exterior enfundado en perfil de polipropileno de 2 m 3 con axitador e control de pH (con adición de reactivo ácido ou hidróxido cálcico, e coagulante).  Sedimentador compacto de fluxo laminar cruzado con capacidade para 10 m 3 /h en polipropileno, con cámara de pre-sedimentación equipada con axitador e módulo de lamelas de 65 m 2 de superficie de contacto (con adición de floculante).  Concentrador de lodos de 16 m 3.  Filtro prensa cunha superficie filtrante total de 39 m 2. As augas residuais industriais depuradas conéctanse mediante condución de PVC de 200 mm de diámetro nominal á rede de pluviais do Polígono Industrial de Picusa no punto de coordenadas UTM: X=528.769; Y=4.732.305; para o seu vertido final ao río Ulla no punto de coordenadas UTM: X=528.508; Y=4.730.946. As augas residuais fecais xeradas nas instalacións son enviadas para o seu tratamento ás instalacións de depuración de PADRONESA INDUSTRIAL DE CURTIDOS, S. A. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 6 de abril de 2011 O xefe da Área de Vertidos, e. f. Asdo.: Francisco Julio Gutiérrez García